LATVIJAS REPUBLIKA
DAUGAVPILS VALSTSPILSĒTAS PAŠVALDĪBA
reģ.Nr. 90000077325
Kr.Valdemāra iela 1, Daugavpils, LV-5401
Iepirkums Publisko iepirkumu likuma 9.panta noteiktajā kārtībā
[bookmark: _Hlk160523568][bookmark: _Hlk225167351]“Āra trenažieru ar regulējamu svaru izgatavošana un piegāde Daugavpils administratīvajā teritorijā”
identifikācijas numurs DVP 2026/74

Iepirkuma komisijas sēdes protokols Nr.8

2026.gada 8. maijā

SĒDE NOTIEK: Daugavpilī, Imantas ielā 9-1B, 1.kabinetā
SĒDE SĀKAS: plkst.12:00.
SĒDĒ PIEDALĀS:
	Komisijas priekšsēdētāja vietniece
	Dana Sisa – Daugavpils valstspilsētas pašvaldības iestādes “Daugavpils pašvaldības centrālā pārvalde” Centralizēto iepirkumu nodaļas iepirkumu speciāliste,


	Komisijas locekļi:
	Kristīna Ivanova – Daugavpils valstspilsētas pašvaldības iestādes “Daugavpils pašvaldības centrālā pārvalde” Centralizēto iepirkumu nodaļas ekonomiste,
Teodors Binders - Daugavpils valstspilsētas pašvaldības iestādes „Komunālās saimniecības pārvalde“ tehniskais direktors.

	PROTOKOLĒ:
	Komisijas locekle D. Sisa.  


Sēdē attaisnojošu iemeslu dēļ nepiedalās: Ineta Leitāne – Daugavpils valstspilsētas pašvaldības iestādes “Daugavpils pašvaldības centrālā pārvalde” Centralizēto iepirkumu nodaļas vadītāja (atvaļinājumā)
Komisijas izveidošanas pamats: Daugavpils valstspilsētas pašvaldības izpilddirektora p.i. 2026.gada 8. aprīļa rīkojums Nr.214e.
Komisijas sēdes darba kārtība: 
1. Vispārīgā informācija un lēmuma pieņemšana par Iepirkuma pārtraukšanu.
I. Vispārīgā informācija un lēmuma pieņemšana par Iepirkuma pārtraukšanu
1. Komisijas priekšsēdētāja I. Leitāne atklāj sēdi, nosauc komisijas sastāvu un ziņo sēdes darba kārtību.
2. Katrs iepirkuma komisijas loceklis mutiski apliecina, ka nav tādu apstākļu, kuru dēļ varētu uzskatīt, ka viņš ir ieinteresēts konkrēta pretendenta izvēlē vai darbībā vai ka viņš ir saistīts ar tiem Publisko iepirkumu likuma 25. panta pirmās daļas izpratnē.
3. Iepirkums nav sadalīts daļās.
4. [bookmark: _Hlk162356106][bookmark: _Hlk198559426]Komisija 2026.gada 24. aprīļa sēdē (prot.Nr.5) atvēra iesniegtos piedāvājumus un konstatēja, ka piedāvājumus iepirkumā ir iesnieguši šādi pretendenti un pretendenti ir piedāvājuši šādas līgumcenas bez pievienotās vērtības nodokļa:
	Pretendents
	Iesniegšanas datums un laiks
	Cena bez PVN

	"JŪRMALAS MEŽAPARKI" SIA 
	22.04.2026 plkst. 12:47
	EUR 45310.6


	OUT FIT GYM OÜ 
	23.04.2026 plkst. 16:02
	EUR 46235.0


	SIA "ELEMENT LAB" 
	21.04.2026 plkst. 11:18
	EUR 24100.0



5. Komisija 2026. gada 6. maijā sēdē (prot. Nr.6) veicot pretendenta SIA “ELEMENT LAB” piedāvājuma kvalifikācija atbilstības pārbaudi, konstatēja nepieciešamību pieprasīt pretendentam izskaidrot Iepirkuma nolikuma 47.2.apakšpunktā noteiktās kvalifikācijas (atlases) prasības, līdz ar to tika nosūtīta 2026.gada 6. maija vēstuli ar Nr. 4.-1/242.
6. Komisija 2026. gada 6. maijā sēdē (prot. Nr.7) saņēma pretendenta SIA “ELEMENT LAB” atbildes vēstule (reģistrācijas Nr. 4.-2/317), kurā pretendents skaidro, ka pieredzes apliecinošie dokumenti netika pievienoti sākotnējam piedāvājumam sistēmas tehnisku iemeslu dēļ augšupielādes procesā, vienlaicīgi pretendents savā atbildes vēstulē sniedza papildus informāciju un skaidrojumus. Tādējādi, pretendents SIA “ELEMENT LAB” acīmredzami grozīja savu piedāvājumu. 
7. Izskatot pretendenta skaidrojumu kopsakarā ar sākotnējo piedāvājumu, komisija secina, ka pretendents ir papildinājis piedāvājumu ar iepriekš neiekļautu informāciju, kas ir pretrunā vienlīdzīgas un taisnīgas attieksmes principam pret pārējiem piegādātājiem, kā arī Publisko iepirkumu likumā un Nolikumā noteiktajā kārtībā nav apliecinājis pieredzi, līdz ar minēto pretendenta piedāvājums ir noraidāms kā neatbilstošs Nolikuma 47.2. punktā noteiktajai kvalifikācijas prasībai.
8. Publisko iepirkumu likuma 2.pantā noteikts, ka šā likuma mērķis ir nodrošināt iepirkumu atklātumu (1.punkts); piegādātāju brīvu konkurenci, kā arī vienlīdzīgu un taisnīgu attieksmi pret tiem; (2.punkts); pasūtītāja līdzekļu efektīvu izmantošanu, maksimāli samazinot tā risku (3.punkts).
9. Kā izriet no Publisko iepirkumu likuma 41.panta sestās daļas, tiesības skaidrot un papildināt piedāvājumu attiecas uz tajā ietvertu neskaidru un nepilnīgu informāciju, nevis uz jaunas, piedāvājumā neietvertas informācijas norādīšanu. Attiecīgi nav pieļaujams, ka, sniedzot papildu informāciju, tiktu pieņemta un vērtēta sākotnēji piedāvājumā neietverta informācija. 
10. Vienlīdzīgas attieksmes princips pieprasa, lai uz pretendentu piedāvājumiem tiktu piemēroti vienādi nosacījumi, pretendentiem būtu vienādas iespējas izteikt savus piedāvājumus un lai pretendenti būtu vienlīdzīgā situācijā brīdī, kad tie gatavo savus piedāvājumus (sk. Eiropas Savienības Tiesas 2017.gada 5.aprīļa spriedums lietā C-298/15). Vēlāka nolikumā prasītās informācijas iesniegšana nevar tikt vērtēta kā vienlīdzīgas attieksmes principa prasībām atbilstoša rīcība, jo rada nepamatotas priekšrocības pretendentam, dodot iespēju tam labot sava sākotnēji iesniegtā piedāvājuma trūkumu.
11. Līdz ar minēto komisijai nav pamata pieņemt un izskatīt pēc piedāvājumu iesniegšanas termiņa beigām iesniegtos dokumentus, ar kuriem pretendents papildina savu piedāvājumu.
12. Pamatojoties uz Publisko iepirkumu likuma 2.pantu, 41.panta pirmo daļu, Ministru kabineta 2017.gada 28.februāra noteikumu Nr.107 “Iepirkuma procedūru un metu konkursu norises kārtība” 16.punktu, Nolikuma 53. un 59.2. punktu, iepirkuma komisija nolēma noraidīt SIA “ELEMENT LAB"”, reģ. Nr. 41503044169, juridiskā adrese: Daugavpils, Stiklu iela 7B, LV-5404, piedāvājumu iepirkumā “Āra trenažieru ar regulējamu svaru izgatavošana un piegāde Daugavpils administratīvajā teritorijā”, DVP 2026/74, jo pretendenta piedāvājums neatbilst Nolikuma 47.2. punktā noteiktajai kvalifikācijas prasībai.
13. Komisija 2026. gada 6. maija sēdē (prot. Nr.7) nolēma pirms pārējo pretendentu SIA “JŪRMALAS MEŽAPARKI” un OUT FIT GYM OÜ pārbaudes sākšanas, pajautāt pasūtītāju Daugavpils valstspilsētas pašvaldības iestādi „Komunālās saimniecības pārvalde“ (turpmāk – Iestāde), vai Iestāde konceptuāli virzīs jautājumu par līguma slēgšanu par lielāku līgumcenu, nekā pieteikumā norādītā paredzamā līgumcena, vai Iepirkums būtu pārtraucams, jo paredzamā līgumcena ir 24 793.39, savukārt pretendenta SIA “JŪRMALAS MEŽAPARKI” piedāvāta cena ir EUR 45 310.6 bez PVN, bet pretendenta OUT FIT GYM OÜ – EUR 46 235.0 bez PVN.
14. 2026.gada 7. maijā tika saņemta Iestādes atbildes vēstule (reģistrācijas Nr. 4.-2/322), kurā ir noradīts, ka Iestāde lūdz pārtraukt Iepirkumu, sakarā ar to, ka piedāvātā līgumcena būtiski pārsniedz Pasūtītāja paredzamo līgumcenu.
15. Atbilstoši Ministru kabineta 28.02.2017. noteikumu Nr. 107 “Iepirkuma procedūru un metu konkursu norises kārtība” 230.punktam, pasūtītājs var jebkurā brīdī pārtraukt izsludinātu iepirkuma procedūru vai metu konkursu, ja tam ir objektīvs pamatojums.
16. Saskaņā ar iepirkuma procedūras nolikuma 13.punktu, līgums tiks slēgts, ja būs pieejami Pasūtītāja finanšu līdzekļi, un nolikuma 62.punktu, Pasūtītājam ir tiesības izbeigt vai pārtraukt iepirkuma procedūru, ievērojot Publisko iepirkumu likumā noteikto kārtību.
17. Pamatojoties uz Publisko iepirkumu likuma 9. panta trīspadsmit1 daļu, Ministru kabineta 2017. gada 28. februāra noteikumu Nr. 107 “Iepirkuma procedūru un metu konkursu norises kārtība” 230. punktu, komisija nolemj:
17.1. pārtraukt Iepirkumu “Āra trenažieru ar regulējamu svaru izgatavošana un piegāde Daugavpils administratīvajā teritorijā”, identifikācijas numurs DVP 2026/74;
17.2. normatīvajos aktos noteiktajā kārtībā informēt pretendentus par pieņemto lēmumu un publicēt attiecīgu paziņojumu Iepirkumu uzraudzības biroja publikāciju vadības sistēmā.

Balsojums: 4 balsis "par", "pret" – nav

SĒDE BEIDZAS plkst.12:30.

